ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
எட்டரை மாதங்களுக்குப் பிறகு கொரோனாவினால் ஏற்பட்ட உயிரிழப்புகள் 100-க்கும் குறைவாக பதிவு
இந்தியாவில் கொரோனா தொற்றின் அன்றாட புதிய பாதிப்புகள் தொடர்ந்து சரிந்து வருகிறது.
கடந்த 2020-ஆம் ஆண்டு செப்டம்பர் 10-ஆம் தேதி 95,735 ஆக இருந்த பாதிப்பு, இன்று 8,635 ஆகக் குறைந்துள்ளது. கடந்த எட்டு மாதங்களில் ஏற்பட்ட பாதிப்பில் இது மிகவும் குறைந்ததாகும்.
அன்றாட சராசரி தொற்று பாதிப்பு கடந்த ஐந்து வாரங்களில் வெகுவாகக் குறைந்து வருகிறது. டிசம்பர் 30, 2020 - ஜனவரி 5, 2021 வரையிலான காலகட்டத்தில் 18,934 ஆக இருந்த தினசரி சராசரி பாதிப்பு, ஜனவரி 27- பிப்ரவரி 2 வரையிலான காலகட்டத்தில் 12,772 ஆகக் குறைந்துள்ளது.
மற்றொரு குறிப்பிடத்தக்க வளர்ச்சியாக கடந்த 24 மணி நேரத்தில் 100-க்கும் குறைவான உயிரிழப்புகள் பதிவாகியுள்ளன. கடந்த எட்டரை மாதங்களில் இதுவே குறைந்த எண்ணிக்கையாகும். முன்னதாக கடந்த ஆண்டு மே 15-ஆம் தேதி 100 பேர் உயிரிழந்தனர்.
கடந்த 24 மணி நேரத்தில் 3,516 முகாம்களில் 1,91,313 சுகாதார பணியாளர்களுக்கு தடுப்பூசிகள் போடப்பட்டுள்ளன. இதுவரை 72,731 முகாம்கள் நடத்தப்பட்டுள்ளன. அன்றாடம் தடுப்பூசிகளை போட்டுக்கொள்ளும் பயனாளிகளின் எண்ணிக்கையும் அதிகரித்து வருகிறது.
கடந்த 24 மணி நேரத்தில் 13,423 பேர் குணமடைந்துள்ளனர்.
85.09 சதவீத புதிய பாதிப்புகள் 10 மாநிலங்களிலும், யூனியன் பிரதேசங்களிலும் பதிவாகியுள்ளன.
தொடர்ந்து கேரளாவில் அதிகபட்சமாக 5,215 பேர் ஒரே நாளில் புதிதாக குணமடைந்துள்ளனர்.
நேற்று கேரளாவில் 3,459 பேரும், மகாராஷ்டிராவில் 1,948 பேரும், தமிழகத்தில் 502 பேரும் புதிதாக தொற்றுக்கு ஆளாகியுள்ளனர்.
கேரளாவிலும் மகாராஷ்டிராவிலும் கொவிட்-19 மேலாண்மை நடவடிக்கைகளுக்கு உதவும் வகையில் உயர்மட்ட குழுக்களை மத்திய அரசு அங்கு விரைந்து அனுப்பியுள்ளது.
கடந்த 24 மணிநேரத்தில் 94 உயிரிழப்புகள் ஏற்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1694350
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 168.47 கோடியைக் கடந்தது
நாட்டில் கடந்த 24 மணி நேரத்தில் 55 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 168.47 கோடியைக்  கடந்தது. 1,86,23,511 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 2,46,674 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,00,17,088 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 95.39 சதவீதமாக உள்ளது. கடந்த 24 மணி நேரத்தில் 1,49,394 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 14,35,569 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 3.42 சதவீதமாக உள்ளது.
கடந்த 24 மணி நேரத்தில் 16,11,666 கொவிட் பரிசோதனைகள் செய்யப்பட்டன. இதுவரை சுமார் 73.58 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 12.03 சதவீதமாக உள்ளது. தினசரித் தொற்று விகிதம் 9.27 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1795293
வணிகம் மற்றும் தொழில்துறை அமைச்சகம்
இந்திய பொருட்கள் மற்றும் சேவைகளுக்கு புதிய சந்தைகளை திறக்க இந்தியா - ஐக்கிய அரபு அமீரக நாடுகளிடையே பொருளாதாரக் கூட்டு ஒப்பந்தம்.
இந்தியா-ஐக்கிய அரபு அமீரகம் இடையேயான விரிவான பொருளாதாரக் கூட்டு ஒப்பந்தம், இந்திய பொருட்கள் மற்றும் சேவைகளின் புதிய சந்தை வாய்ப்புகளை உருவாக்கும் ஒரு முக்கிய ஒப்பந்தம் என்று மத்திய வர்த்தகம் மற்றும் தொழில்துறை அமைச்சர் திரு பியூஷ் கோயல், தெரிவித்துள்ளார்.
இந்த ஒப்பந்தம் கையெழுத்தான மறுநாள், மும்பையில் செய்தியாளர் சந்திப்பில் பேசிய அமைச்சர் , “இந்தியா - ஐக்கிய அரபு அமீரகம் இடையேயான விரிவான பொருளாதார கூட்டு ஒப்பந்தம்  குறு, சிறு மற்றும் நடுத்தர நிறுவனங்கள், புதிய தொழில் நிறுவனங்கள், விவசாயிகள், வர்த்தகர்கள் மற்றும் அனைத்துப் பிரிவு வணிகங்களுக்கும் மிகவும் பயனுள்ளதாக இருக்கும் என்று கூறினார்."
துறைசார் ஆதாயங்களைப் பற்றி பேசுகையில், ஜவுளி, ரத்தினங்கள் மற்றும் நகைகள், தோல் பொருட்கள் மற்றும் பாதணிகள் மற்றும் உணவு பதப்படுத்தும் தொழில் போன்ற உழைப்பு சார்புமிகுந்த தொழில்கள் அதிகப் பயன்பெறும் தொழில்களில் முக்கியமானதாக இருக்கும் என்றார்.
விரிவான பொருளாதார கூட்டு ஒப்பந்தம், CEPA ஒரு சமநிலையான, நியாயமான, விரிவான மற்றும் சமமான கூட்டு ஒப்பந்தம் என்றும் , இது இந்தியாவிற்கு பொருட்கள் மற்றும் சேவைகள் இரண்டிலும் மேம்பட்ட சந்தை வசதியை வழங்கும் என்றும் திரு கோயல் குறிப்பிட்டார். "இந்த ஒப்பந்தம் இளைஞர்களுக்கு வேலைவாய்ப்புகளை உருவாக்கும் என்றும், புதிய தொழில் நிறுவனங்களுக்கு புதிய சந்தை வாய்ப்புக்களை வழங்கும் என்றும், இதன் மூலம் வர்த்தகப்போட்டியும் , பொருளாதார வளர்ச்சியும் உத்வேகம் பெற வழிவகை ஏற்படும் என்றும் கூறினார்.
இந்த ஒப்பந்தம் இறுதி செய்யப்பட்டு 88 நாட்களில் கையெழுத்தாகி சாதனை படைக்கப்பட்டுள்ளதாக தெரிவித்த திரு பியூஷ் கோயல், மே மாத தொடக்கத்தில் அதாவது 90 நாட்களுக்குள் இந்த ஒப்பந்தம் நடைமுறைக்கு வரும் என்று கூறினார். செய்தியாளர்களிடம் பேசிய அவர், “ ஒப்பந்தத்தை அமல்படுத்துவதன் மூலம் இந்தியாவில் இருந்து ஐக்கிய அரபு அமீரகத்துக்கு ஏற்றுமதி செய்யப்படும் 90% தயாரிப்புப் பொருட்களும் , 80% வர்த்தகம் பூஜ்ஜிய வரியை ஈர்க்கும் என்றார். மீதமுள்ள 20% நமது ஏற்றுமதியை அதிகம் பாதிக்காது என்பதால், இது ஒரு வெற்றி-வெற்றி ஒப்பந்தம் என்று அவர் தெரிவித்தார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1799756
ரெயில்வே அமைச்சகம்
அம்ரித் பாரத் ரயில் நிலையத்திட்டம்
சென்னை எம்ஜிஆர் சென்ட்ரல், சென்னை எழும்பூர் உட்பட தமிழகத்தில் 73 ரயில் நிலையங்கள் மேம்படுத்தப்பட உள்ளன
சென்னை எம்ஜிஆர் சென்ட்ரல், சென்னை எழும்பூர் உட்பட தமிழகத்தில் 73 ரயில் நிலையங்கள் மேம்படுத்தப்பட உள்ளன. ரயில் நிலையங்களை மேம்படுத்துவதற்காக அம்ரித் பாரத் நிலையம் திட்டத்தை இந்திய ரயில்வே தற்போது முன்னெடுத்துள்ளது. இதன்படி, இந்திய ரயில்வே கீழ் உள்ள 1,275 ரயில் நிலையங்கள் தரம் உயர்த்துதல் / நவீனப்படுத்துதல் பணிகள் நடைபெறுகின்றன. இதன்படி தமிழ்நாட்டில் 73 ரயில் நிலையங்கள், புதுச்சேரி யூனியன் பிரதேசத்தில் 3 ரயில் நிலையங்கள் தேர்வு செய்யப்பட்டுள்ளன. பயணிகளின் வசதிக்காக ரயில் நிலையத்தை எளிதாக அணுகுதல், தங்குமிட வசதிகள், கழிவறைகள், மின்தூக்கி வசதிகள், சுகாதாரம், இலவச வைஃபை ஒரு நிலையம், ஒரு தயாரிப்பு திட்டத்தின் கீழ், உள்ளூர் பொருட்கள் விற்பனை நிலையம், பயணிகள் தகவல் மையம், வணிகம் சார்ந்த கூட்ட அரங்குகள் ஆகிய வசதிகளை இந்தத் திட்டத்தின் கீழ் தேர்ந்தெடுக்கப்பட்ட ரயில் நிலையங்கள் பெறும்.
மேலும், கட்டடங்களை மறுசீரமைத்தல், ரயில் நிலையத்தில் இரு புறங்களிலும் அணுகும் வசதி, பல்முனைய ஒருங்கிணைப்பு, மாற்றுத்திறனாளிகளுக்கான வசதிகள், சுற்றுச்சூழலுக்கு உகந்த வசதிகள் ஆகியவை இந்தத் திட்டத்தில் அடங்கும்.
சென்னை எம்ஜிஆர் சென்ட்ரல், சென்னை எழும்பூர், மதுரை, தஞ்சாவூர், திருச்செந்தூர், திருவண்ணாமலை, ஸ்ரீரங்கம், பழனி, கும்பகோணம், கன்னியாகுமரி, ராமேஸ்வரம், காரைக்கால் மற்றும் புதுச்சேரி ஆகிய ரயில் நிலையங்கள் இந்தத் திட்டத்திற்கு தேர்ந்தெடுக்கப்பட்டுள்ளன.
-------
SG/TV/KPG
(Visitor Counter : 219
மத்திய பணியாளர் தேர்வாணையம்
இந்திய பொருளாதார சேவை/இந்திய புள்ளியியல் சேவை எழுத்து தேர்வு 2020-ன் முடிவுகள்
அக்டோபர் 2020-ல் மத்திய பணியாளர் தேர்வு ஆணையம்  நடத்திய இந்திய பொருளாதார சேவை/இந்திய புள்ளியியல் சேவை எழுத்து தேர்வு 2020-ன் முடிவுகளின் அடிப்படையில், கீழ்கண்ட வரிசை எண்களைக் கொண்ட தேர்வர்கள் நேர்முகத் தேர்வுக்கு தேர்ந்தெடுக்கப்பட்டுள்ளனர்.
அனைத்து விதங்களிலும் தகுதியுடையவராக இருக்கும் பட்சத்தில் மட்டுமே அவர்கள் பணிக்கு தேர்ந்தெடுக்கப்படுவர்கள். வயது, கல்வி தகுதி, சமுதாயம், உடல் ஊனம்  குறித்த அசல் ஆவணங்களை நேர்முகத் தேர்வின் போது அவர்கள் சமர்பிக்க வேண்டும்.
தேர்வு விதிகளின் படி, 2021 பிப்ரவரி 2-இல் இருந்து 2021 பிப்ரவரி 12 மாலை 6 மணி வரை http://www.upsconline.nic.in என்னும் தளத்தில் இருக்கும் விரிவான விண்ணப்ப படிவத்தை அனைத்து தேர்வர்களும் பூர்த்தி செய்ய வேண்டும். விரிவான விண்ணப்ப படிவத்தை நிரப்புவதற்கான விதிமுறைகள் மற்றும் இந்திய பொருளாதார சேவை/இந்திய புள்ளியியல் சேவை எழுத்து தேர்வு 2020-இன் விதிகளை கவனத்துடன் படிக்க வேண்டும்.
நேர்முக தேர்வு குறித்த விவரங்கள் ஆணையத்தின் இணைய தளத்தில் பதிவேற்றம் செய்யப்படும். மின்-அழைப்பு கடிதம் மூலமாகவும் விண்ணப்பதாரர்களுக்கு தெரிவிக்கப்படும். நேர்முக தேர்வு தேதி மற்றும் நேரத்தை மாற்றக் கோரும் எந்த கோரிக்கையும் ஏற்கப்படமாட்டாது.
மேலும் விவரங்களுக்கு http://www.upsc.gov.in என்னும் தளத்தை விண்ணப்பதாரர்கள் பார்க்கலாம். தேர்வு/முடிவுகள் குறித்த தகவல்களை பெறுவதற்காக அனைத்து வேலை நாட்களிலும் காலை 10 மணி முதல் மாலை 5 மணி வரை நேரிலோ அல்லது தொலைபேசியிலோ ஆணையத்தின் வளாகத்தில் உள்ள தகவல் மையத்தை அணுகலாம். தொலைபேசி எண்கள்: - 23385271/23381125/23098543.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1691219
பிரதமர் அலுவலகம்
வீர் சாவர்க்கரின் பிறந்த நாளில் பிரதமர் அவருக்கு புகழாரம் செலுத்துகிறார்
வீர சாவர்க்கரின் பிறந்த நாளில் பிரதமர் திரு நரேந்திர மோடி அவருக்கு புகழாரம் செலுத்தியுள்ளார்.
“வீர சாவர்க்கரின் பிறந்த நாளில் அவரது துணிவிற்கு நான் தலை வணங்குகிறேன். அவரது துணிச்சல், சுதந்திர போராட்டத்தில் பலரும் இணைய அவர் அளித்த ஊக்கம், சமூக சீர்திருத்தத்தை வலியுறுத்திய பண்பு ஆகியவற்றுக்காக அவரை நாம் நினைவு கூர்கிறோம்” என்று பிரதமர் தெரிவித்துள்ளார்.
மத்திய அமைச்சரவை
சுகாதாரம் மற்றும் கல்வி மேல்வரி வருவாய் மூலம் கிடைக்கும் நிதியிலிருந்து சுகாதாரத்திற்கு காலாவதியாகாத ஒற்றைத் தொகுப்பு வைப்பு நிதியான பிரதமரின் ஸ்வஸ்திய சுரக்ஷா நிதியை உருவாக்க மத்திய அமைச்சரவை ஒப்புதல்
சுகாதாரம் மற்றும் கல்விக்கான மேல்வரி வருவாய் மூலம் கிடைக்கும் நிதியில் இருந்து நிதிச் சட்டம் 2007-ன் 136-பி பிரிவின் கீழ் சுகாதாரத்தின் பங்காக காலாவதியாகாத ஒற்றைத் தொகுப்பு வைப்புநிதியான பிரதமரின் ஸ்வஸ்திய சுரக்ஷா நிதியை உருவாக்க பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் வழங்கப்பட்டது.
பிரதமரின் ஸ்வஸ்திய சுரக்ஷா நிதியின் முக்கிய அம்சங்கள்:
i. சுகாதாரத்திற்கான காலாவதியாகாத ஒற்றைத் தொகுப்பு வைப்புநிதி பொது கணக்கில் உருவாக்கப்படும்
ii. சுகாதாரம் மற்றும் கல்விக்கான மேல்வரி வருவாய் மூலம் கிடைக்கும் நிதியில் சுகாதாரத்தில் பங்கு, பிரதமரின் ஸ்வஸ்திய சுரக்ஷா நிதியின் கணக்கில் சேர்க்கப்படும்
iii. பிரதமரின் ஸ்வஸ்திய சுரக்ஷா நிதியில் சேர்க்கப்படும் தொகை மத்திய சுகாதாரம் மற்றும் குடும்பநல அமைச்சகத்தின் கீழ்க்காணும் முக்கிய திட்டங்களுக்கு பயன்படுத்தப்படும்:
• ஆயுஷ்மான் பாரத்- பிரதமரின் மக்கள் ஆரோக்கிய திட்டம்
• ஆயுஷ்மான் பாரத்- சுகாதாரம் மற்றும் ஆரோக்கிய மையங்கள்
• தேசிய சுகாதார இயக்கம்
• பிரதமரின் ஸ்வஸ்திய சுரக்ஷா திட்டம்
• மருத்துவ அவசர காலங்களின் போது அவசரகால மற்றும் பேரிடர் தயார் நிலை மற்றும் தடுப்பு நடவடிக்கைகள்
• நிலையான வளர்ச்சி இலக்குகள் மற்றும் தேசிய சுகாதார கொள்கை 2017-இன் இலக்குகளை முன்னெடுத்து செல்வதற்கான எதிர்கால திட்டங்கள்
iv. மத்திய சுகாதார மற்றும் குடும்ப நல அமைச்சகத்தால் இந்தத் தொகுப்பின் நிர்வாகம் மற்றும் பராமரிப்பு மேற்கொள்ளப்படும்
v. எந்த நிதி ஆண்டிலும் மத்திய சுகாதாரம் மற்றும் குடும்பநல அமைச்சகத்தின் மேற்குறிப்பிட்ட திட்டங்களுக்கான செலவினங்கள் முதலில் இந்த வைப்பு நிதியிலிருந்தும், அதன்பிறகு ஒட்டுமொத்த நிதிநிலை ஆதரவிலிருந்தும் வழங்கப்படும்.
பயன்கள்:
ஒதுக்கப்பட்ட தொகை, நிதி ஆண்டின் முடிவிற்குள் காலாவதியாகாததை உறுதிசெய்து, ஒதுக்கப்பட்ட வளங்களின் இருப்பைக் கொண்டு அனைவருக்கும் கிடைக்கும் வகையில் சர்வதேச தரத்திலான மருத்துவ சேவையை வழங்குவது இதன் முக்கிய பயனாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1703736
சுகாதாரம் மற்றும் குடும்ப நலத்துறை அமைச்சகம்
கோவிட் 19 குறித்த அண்மைச் செய்திகள்
குணம் அடைபவர்கள் விகிதம் 40.98 சதவீதமாக உயர்வு
முன்கூட்டியே எடுக்கப்பட்ட படிப்படியான, ஆக்கபூர்வ நடவடிக்கைகள் மூலமாக, மாநிலங்கள் / யூனியன் பிரதேசங்களின் ஒத்துழைப்புடன், கோவிட்-19 நோயைத் தடுக்க, சூழ்நிலையைக் கையாள மத்திய அரசு நடவடிக்கைகள் எடுத்து வருகிறது. இந்த நடைமுறைகள் குறித்து அவ்வப்போது உயர்நிலை அளவில் ஆய்வு செய்து கண்காணிக்கப் படுகிறது.
நேற்றில் இருந்து கோவிட்-19 பாதிப்பு உறுதி செய்யப்பட்டவர்களின் எண்ணிக்கை 6088 அதிகரித்துள்ளது. இப்போது நோய்த் தாக்குதல் உறுதி செய்யப்பட்டவர்கள் எண்ணிக்கை 1,18,447 ஆக உள்ளது. மருத்துவ கவனிப்பில் உள்ளவர்களின் எண்ணிக்கை 66,330 ஆக உள்ளது.
இதுவரையில் 48,533 பேர் குணம் அடைந்துள்ளனர். கடந்த 24 மணி நேரத்தில் 3234 பேர் குணம் பெற்றுள்ளனர். இதன் மூலம், குணம் பெற்றவர்களின் அளவு 40.98 சதவீதமாக உயர்ந்துள்ளது.
நாம் முடக்கநிலை 4.0 காலக்கட்டத்தில் இருக்கும் நிலையில், கோவிட் நோயை சமாளிக்கப் பழகுவதை நம் வாழ்க்கை முறையின் ஓர் அங்கமாக வைத்துக் கொள்ள வேண்டியது முக்கியமானதாக உள்ளது. அடிக்கடி கை கழுவுதல், முகக் கவச உறைகள் பயன்படுத்துதல், `2 கெஜம் தூரத்தை' கடைபிடிக்க தனி நபர் இடைவெளியைப் பராமரித்தல், முதியவர்கள் மற்றும் நோய் எளிதில் தாக்கும் நிலையில் உள்ளவர்களின் நலனில் அக்கறை எடுத்துக் கொள்வது, ஆயுஷ் அமைச்சகத்தின் வழிகாட்டுதல்களைப் பின்பற்றி நோய் எதிர்ப்பாற்றலை அதிகரித்து தனிப்பட்ட பாதுகாப்பை அதிகரித்துக் கொள்வது, ஆரோக்கிய சேது செயலியை பதிவிறக்கம் செய்வது, அறிகுறிகள் இருந்தால் தயக்கம் எதுவும் இன்றி உரிய நேரத்தில் தெரிவித்து ஆரோக்கிய உதவி கோருதல் ஆகியவை இதில் அடங்கும்.
கோவிட்-19 தொடர்பான தகவல்கள், வழிகாட்டுதல்கள் மற்றும் அறிவுறுத்தல்கள் குறித்த ஆதாரப்பூர்வமான, சமீபத்திய தகவல்களை அறிந்து கொள்ள தயவுசெய்து பின்வரும் தொடர்புகளை அடிக்கடி பாருங்கள் : https://www.mohfw.gov.in/ மற்றும் @MoHFW_INDIA
கோவிட்-19 தொடர்பான நுட்பமான விஷயங்களை அறிய technicalquery.covid19[at]gov[dot]in க்கு தகவல் அனுப்புங்கள். இதர தகவல்களை ncov2019[at]gov[dot]in மற்றும் @CovidIndiaSeva க்கு அனுப்புங்கள்.
கோவிட்-19 குறித்த ஏதும் தகவல்கள் அறிய விரும்பினால் சுகாதாரம், குடும்ப நல அமைச்சக தொலைபேசி எண்களில் தொடர்பு கொள்ளுங்கள் : +91-11-23978046 அல்லது 1075 . கோவிட்-19 குறித்த மாநிலங்கள் / யூனியன் பிரதேசங்களின் தகவல் மையங்களின் எண்கள் பின்வரும் இணையதள சுட்டியில் அளிக்கப் பட்டுள்ளன:
https://www.mohfw.gov.in/pdf/coronvavirushelplinenumber.pdf .
மத்திய பணியாளர் தேர்வாணையம்
ஒருங்கிணைந்த பாதுகாப்பு சேவைகள் தேர்வு , 2020-இன் இறுதி முடிவுகள் வெளியீடு
மத்திய அரசுப் பணியாளர் தேர்வாணையத்தால் நடத்தப்பட்ட ஒருங்கிணைந்த பாதுகாப்பு சேவைகள் தேர்வு , 2020-இன் முடிவுகள், பாதுகாப்பு அமைச்சகத்தின் சேவைகள் தேர்வு வாரியத்தால் நடத்தப்பட்ட நேர்முக தேர்வுகளின் அடிப்படையில் தேர்வு செய்யப்பட்ட விண்ணப்பதாரர்களின் பட்டியல் வெளியிடப்பட்டுள்ளது.
ஏப்ரல் 2021 ல் தொடங்க உள்ள சென்னை ராணுவ அதிகாரிகள் பயிற்சி மையத்தில் 113-வது குறுகியகால ஆணைய பயிற்சி , சென்னை ராணுவ அதிகாரிகள் பயிற்சி மையத்தில் 27-வது குறுகியகால ஆணைய பெண்கள் பயிற்சியில்  சேர்வதற்கு இவர்கள் தேர்வு செய்யப்பட்டுள்ளார்கள்.
இந்திய ராணுவ பயிற்சி மையம், டேராடூன், கடற்படை பயிற்சி மையம், எழிமலா, கேரளா மற்றும் விமானப்படை பயிற்சி மையம், ஹைதராபாத்தில் பயிற்சி செய்வதற்கு இதே தேர்வின் முடிவுகளை மையமாகக்கொண்டு ஏற்கனவே பரிந்துரைக்கப்பட்ட விண்ணப்பதாரர்களின் பெயர்களும் 113-வது குறுகியகால ஆணைய பயிற்சியில் , இடம் பெற்றுள்ளன.
அரசு தெரிவித்துள்ளபடி 113-வது குறுகியகால ஆணைய பயிற்சியில்  225 காலி இடங்களும், 27-வது குறுகியகால ஆணைய பெண்கள் பயிற்சியில்  16 காலி இடங்களும் உள்ளன.
விண்ணப்பதாரர்களை தேர்வு செய்கையில் அவர்களது மருத்துவ பரிசோதனை முடிவு கருத்தில் கொள்ளப்படவில்லை. விண்ணப்பதாரர்களின் தேர்வு தற்காலிகமானதே. விண்ணப்பதாரர்கள் பிறந்த தேதி மற்றும் கல்வித்தகுதி ராணுவ தலைமையகத்தால் உறுதி செய்யப்படும்.
http://www.upsc.gov.in என்ற மத்திய அரசுப் பணியாளர் தேர்வாணையத்தின் இணையதளத்தில் விண்ணப்பதாரர்கள் முடிவுகள் பற்றி தெரிந்துக் கொள்ளலாம். எனினும் இறுதி முடிவு அறிவிக்கப்பட்டதிலிருந்து 15 நாட்களுக்குள் விண்ணப்பதாரர்களின் மதிப்பெண் 30 நாட்கள் வரையில் ஆணையத்தின் இணையதளத்தில் இடம் பெற்றிருக்கும்.
தேர்வு முடிவுகளை இங்கே காணலாம்:
https://static.pib.gov.in/WriteReadData/specificdocs/documents/2021/may/doc202152431.pdf
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1721300
மத்திய அமைச்சரவை
விண்வெளியை அமைதி நோக்கங்களுக்குப் பயன்படுத்துவதில் ஒத்துழைக்க இந்தியா – தென்னாப்பிரிக்கா இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
விண்வெளியை அமைதி நோக்கங்களுக்குப் பயன்படுத்துவதில் ஒத்துழைக்க இந்தியா – தென்னாப்பிரிக்கா இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் விவரிக்கப்பட்டது. இந்தப் புரிந்துணர்வு ஒப்பந்தம் 26.07.2018 அன்று ஜோகன்னஸ்பர்கில் கையெழுத்தானது.
இதன் முக்கிய அம்சங்கள்:
இந்த புரிந்துணர்வு ஒப்பந்தத்தின் கீழ் ஒத்துழைப்புக்கான துறைகள் வருமாறு:
- புவியின் தொலை உணர்வு
- செயற்கைக் கோள் மூலம் தகவல் தொடர்பு மற்றும் செயற்கைக்கோள் அடிப்படையில் கடற்பயணம்.
- விண்வெளி அறிவியல் மற்றும் கோள்கள் கண்டறிதல்
- விண்கலம் செலுத்து வாகனங்கள், விண்வெளி ஆய்வு முறைகள், நிலப்பகுதி ஆய்வு முறைகள் பயன்பாடு
- புவி சார்ந்த கருவிகள் மற்றும் தொழில்நுட்பங்கள் உள்ளிட்ட விண்வெளி தொழில்நுட்ப நடைமுறை செயல்பாடுகள்.
- இருதரப்பினரால் தீர்மானிக்கப்படுகிற ஒத்துழைப்புக்கான மற்ற அம்சங்கள்.
இந்த புரிந்துணர்வு ஒப்பந்தத்தின்படி, கீழ் காணும் வடிவங்களில் ஒத்துழைப்பு செயல்படுத்தப்படும்.
- பரஸ்பர பயன் மற்றும் நலனுக்கான கூட்டு விண்வெளி திட்டங்களுக்கு திட்டமிடுதல், செயல்படுத்துதல்
- விண்வெளி செயல்பாடுகளுக்கு ஆதரவாக இருக்கும் தரை நிலையங்களை அமைத்தல், செயல்படுத்துதல் மற்றும் பராமரிப்பு.
- செயற்கைக் கோள் மூலமான தகவல்கள், சோதனைகளின் முடிவுகள் மற்றும் அறிவியல் தொழில்நுட்ப தகவல் பரிமாற்றம்.
- கூட்டான ஆராய்ச்சி மற்றும் மேம்பாட்டு செயல்பாடுகள்
- கூட்டான திட்டங்களில் பங்கேற்கும் தொழில்நுட்பம் மற்றும் அறிவியல் சார்ந்தவர்களை பரிமாற்றம் செய்து கொள்ளுதல்.
- விண்வெளி அறிவியல் மற்றும் தொழில்நுட்பத் திறனை கட்டமைத்தல், சமூக நோக்கங்களுக்காக விண்வெளித் திட்டங்களை செயல்படுத்துதல்.
- கூட்டாக பயிலரங்குகள், கருத்தரங்குகள் மற்றும் அறிவியல் கூட்டங்களுக்கு ஏற்பாடு செய்தல்.
- பரஸ்பர ஒப்புதலுடன் இருதரப்பினரும் ஒத்துழைப்புக்கான கூடுதல் வடிவங்களை எழுத்துப் பூர்வமாக தீர்மானிக்கலாம்
பயன்கள்:
இந்த புரிந்துணர்வு ஒப்பந்தத்தில் கையெழுத்திட்டிருப்பது விண்வெளி அறிவியல், தொழில்நுட்பம் மற்றும் புவிசார்ந்த தொலை உணர்வு உள்ளிட்ட பயன்பாடுகள் செயற்கைக்கோள் மூலம் தகவல் மற்றும் செயற்கைக்கோள் அடிப்படையில் கடற்பயணம், விண்வெளி அறிவியல் மற்றும் கோள்கள் கண்டறிதல், விண்கலம் மற்றும் விண்வெளி ஆய்வு முறைகள், புவி ஆய்வு முறைகள் பயன்பாடு, விண்வெளித் தொழில்நுட்பத்தை பயன்படுத்துதல் போன்ற துறைகளில் ஒத்துழைத்துத் திறன் வளர்ச்சியைப் பெற முடியும்.
------
(Visitor Counter : 126
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய பணியாளர் மற்றும் பயிற்சித் துறையின் நினைவூட்டல்
மத்திய பணியாளர் நல அமைச்சகம் புதிதாக விடுத்துள்ள அலுவலக நினைவூட்டல் அறிக்கையில், அனைத்து அமைச்சகங்கள் மற்றும் துறைகள் ,தங்கள் அலுவலகங்களுக்குள் அத்தியாவசியப் பணிகளை மேற்கொள்வதற்குத் தேவைப்படும் பணியாளர்கள் பட்டியலில் இருந்து, மாற்றுத்திறனாளிகளுக்கு விலக்கு அளிக்க வேண்டும் எனக் கேட்டுக்கொண்டுள்ளது.
21 நாள் பொது முடக்க அறிவிப்பு வெளியான உடன் பணியாளர் நலத்துறை வெளியிட்ட முந்தைய அலுவலக அறிக்கையில், துறைகளுக்குள் அத்தியாவசியப்பணிகளை மேற்கொள்வதற்கு தேவைப்படும் பணியாளர் பட்டியலை அனுப்புமாறு துறைகளின் தலைவர்களைக் கேட்டிருந்தது குறிப்பிடத்தக்கது.
மத்திய அமைச்சரவை
கால்நடை வளர்க்கும் விவசாயிகளுக்கு உதவும் வகையில் கோமாரி நோய் மற்றும் புருசெல்லா நோயைக் கட்டுப்படுத்தும் புதிய திட்டத்திற்கு மத்திய அமைச்சரவை ஒப்புதல் அளித்துள்ளது.
இந்த செயல்பாட்டின் மூலம் கால்நடை பராமரிப்புத் துறையோடு தொடர்புடைய விவசாயிகள் பயனடைவார்கள்.
பிரதமர் திரு நரேந்திர மோடி தலைமையில் இன்று  நடைபெற்ற மத்திய அமைச்சரவைக் கூட்டத்தில் புதிய திட்டத்திற்கு ஒப்புதல் அளிக்கப்பட்டது. இதன் மூலம் கோடிக்கணக்கான விவசாயிகள் பயனடைவதோடு, கால்நடைகளின் சுகாதாரமும் மேம்பாடு அடையும்.
கால்நடை வளர்க்கும் விவசாயிகளுக்கு உதவும் வகையில், கோமாரி நோய் மற்றும் புருசெல்லா நோயைக் கட்டுப்படுத்துவதற்கானது இந்த முன்முயற்சி. அடுத்த ஐந்தாண்டுகளில் நாட்டில் உள்ள கால்நடைகளுக்கு இத்தகைய நோய்கள் வராமல் முழுமையாக கட்டுப்படுத்தவும், அதைத் தொடர்ந்து இவற்றை முற்றிலுமாக ஒழிக்கவும் மத்திய அமைச்சரவை ரூ.13,343 கோடி நிதி ஒதுக்க ஒப்புதல் அளித்தது.
நமது புவிக்கோளின் மதிப்புமிக்க பகுதியாகவும், ஆனால் வாய்பேச முடியாமலும் உள்ள கால்நடைகள் மீதான கருணை உணர்வைக் காட்டுவதாக இந்த முடிவு அமைந்துள்ளது.
இதுவரை இந்தத் திட்டத்திற்கான செலவை மத்திய – மாநில அரசுகள் பகிர்ந்து கொண்டன. தற்போது, இந்த நோய்கள் முற்றாக ஒழிக்கப்படுவதையும் கால்நடைகளை வளர்க்கும் விவசாயிகள் அனைவருக்கும் சிறந்த வாழ்க்கை வாய்ப்புகளை அளிப்பதையும் உறுதி செய்யும் நோக்குடன் இந்தத் திட்டத்திற்கான ஒட்டுமொத்த செலவையும் மத்திய அரசே ஏற்பது என முடிவு செய்துள்ளது.
குடியரசுத் துணைத் தலைவர் செயலகம்
தமிழகத்தில் அமையவுள்ள ராணுவ தளவாட வழித்தடம் மிகப்பெரும் வாய்ப்பு: குடியரசு துணைத் தலைவர்
பாதுகாப்பு தொழில்நுட்பத்தில் இந்தியாவை தற்சார்பான நாடாக ஆக்குவதற்கும், நவீன ராணுவ தளவாடங்களின் ஏற்றுமதி மையமாக உருவாக்குவதற்கும் நவீன தொழில்நுட்பங்கள் உள்நாட்டிலேயே உருவாக்கப்பட வேண்டும் என்று குடியரசு துணைத் தலைவர் திரு எம் வெங்கையா நாயுடு இன்று கூறினார்.
பெங்களூரு ஹெச்ஏஎல் வளாகத்தில் இந்துஸ்தான் ஏரோனாடிக்கல் லிமிடெட் மற்றும் ஏரோனாடிக்கல் டெவலப்மெண்ட் ஏஜென்சியின் விஞ்ஞானிகள் மற்றும் பொறியாளர்களிடையே உரையாடிய குடியரசு துணைத் தலைவர், விமானவியல் துறையில் இந்தியா முன்னேறுவதற்கும் ராணுவ தளவாடங்கள் உற்பத்தி மையமாக வரும் காலங்களில் உருவாவதற்கும் உள்நாட்டிலேயே தயாரிக்கப்படும் பொருட்கள் முக்கிய பங்காற்றும் என்றார்.
தனது அனைத்து அண்டை நாடுகளுடனும் இந்திய நட்புறவை விரும்புவதாக கூறிய குடியரசு துணைத் தலைவர், ஆனால் சில நாடுகள் இந்தியாவுக்கு எதிரான பயங்கரவாதத்திற்கு நிதியளித்து ஆதரவளித்து வருவதாகவும், ஆக்கிரமிப்பு எண்ணத்துடன் செயல்பட்டு வருவதாகவும் தெரிவித்தார்.
“எனவே, நமது நாட்டின் அமைதி மற்றும் வளத்திற்கு நமது எல்லைகளின் பாதுகாப்பு மிகவும் முக்கியம்,” என்று அவர் கூறினார். ஆக்கிரமிப்பு எண்ணத்தோடு இந்தியா எப்போதும் இருந்ததில்லை எனக் கூறிய குடியரசு துணைத் தலைவர், அனைவரும் அமைதியாக வாழ்வதும், பயங்கரவாத மற்றும் தீய சக்திகளை ஒடுக்குவதுமே நமது எண்ணம் என்றார். தனது மக்களின் வளர்ச்சி மற்றும் மேம்பாட்டிற்காக வலுவாக உருவெடுக்க இந்தியா விரும்புகிறது என்றும் அவர் மேலும் தெரிவித்தார்.
ராணுவ தளவாடங்கள் துறையில் நேரடி அந்நிய முதலீட்டிற்கான அளவை உயர்த்துதல், உத்தரப் பிரதேசம் மற்றும் தமிழ்நாட்டில் இரு ராணுவ தளவாட வழித்தடங்களை உருவாக்குதல், உள்நாட்டு பொருட்களை வாங்குவதற்கான பாதுகாப்பு அமைச்சகத்தின் இரு பட்டியல்கள் ஆகியவை இந்திய பாதுகாப்பு துறைக்கு மிகப்பெரும் வாய்ப்பாக அமைந்துள்ளதாக அவர் கூறினார்.
83 தேஜாஸ் போர் விமானங்களுக்கான இந்திய விமானப்படையின் சமீபத்திய ஒப்பந்தத்தில் ஹெச்ஏஎல்லுடன் அதிகளவிளான இந்திய நிறுவனங்கள் பங்கேற்றது குறித்து மகிழ்ச்சி தெரிவித்த திரு நாயுடு, இந்திய விமானவியல் உற்பத்தி சூழலியலை துடிப்புமிக்கதாக, தற்சார்பு மிக்கதாக இத்தகைய திட்டங்கள் ஆக்கும் என்றார்.
கர்நாடக ஆளுநர் திரு தாவர்சந்த் கெலோட், ஹெச்ஏஎல் தலைவர் திரு ஆர் மாதவன் மற்றும் ஹெச்ஏஎல் மற்றும் ஏடிஏவின் மூத்த அதிகாரிகள் மற்றும் விஞ்ஞானிகள் நிகழ்ச்சியில் பங்கேற்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747572
தேர்தல் ஆணையம்
பல மாநிலங்களின் நாடாளுமன்ற / சட்டமன்ற தொகுதிகளுக்கான இடைத் தேர்தல்கள் அட்டவனை
பெருந்தொற்று, வெள்ளம், பண்டிகைகள், குளிர்காலம், மாநிலங்கள் மற்றும் யூனியன் பிரதேசங்களின் கருத்துக்கள் மற்றும் அனைத்து சூழல்களையும் கருத்தில் கொண்டு தாத்ரா மற்றும் நகர் ஹவேலி, டாமன் மற்றும் டையூ யூனியன் பிரதேசம், மத்தியப் பிரதேசம், இமாச்சலப் பிரதேசம் ஆகியவற்றில் உள்ள 3 நாடாளுமன்ற தொகுதிகள், பல மாநிலங்களின் 30 சட்டப்பேரவை தொகுதிகளின் காலியிடங்ளை நிரப்புவதற்கான இடைத் தேர்தல்களை 30.10.2021 அன்று நடத்த தேர்தல் ஆணையம் முடிவு செய்துள்ளது.
இதர விவரங்களை கீழ்கண்ட இணைப்பில் காணலாம்:
https://pib.gov.in/PressReleseDetail.aspx?PRID=1758829
(Visitor Counter : 141
விவசாயத்துறை அமைச்சகம்
துணை ராணுவப் படைகளின் உணவகங்களில் பணியாற்றும் சமையலர்களுக்கு சிறுதானிய உணவுகளை மையமாகக் கொண்ட இரண்டு நாள் பயிற்சித் திட்டத்துக்கு வேளாண் அமைச்சகம் ஏற்பாடு செய்துள்ளது
சிறுதானியங்களை அடிப்படையாகக் கொண்ட உணவு வகைகளை மையமாகக் கொண்டு, துணை ராணுவம் மற்றும் பல்வேறு அரசுத் துறை கேண்டீன்களில்  பணியாற்றும் 200 க்கும் மேற்பட்ட சமையல் கலை வல்லுநர்களுக்கு மத்திய வேளாண்மை துறை இரண்டு நாள் பயிற்சி திட்டத்தை ஏற்பாடு செய்துள்ளது. தில்லியில் இன்று  தொடங்கிய இந்தப் இப்பயிற்சி, சிறுதானியங்களை அடிப்படையாகக் கொண்ட உணவுகளை ஊக்குவிப்பதை நோக்கமாகக் கொண்டுள்ளது. எளிய தின்பண்டங்கள் முதல் ஆரோக்கியமான உணவுகள் வரை பலவிதமான சிறுதானிய சமையல் குறிப்புகளை அறிமுகப்படுத்தி அவை தொடர்பாக இதில் பயிற்சி அளிக்கப்படுகிறது. இந்த சமையலர்கள் அவர்கள் பணிபுரிடம் அரசுத் துறை உணவகங்களில் இவற்றை சமைத்து வழங்க ஊக்குவிக்கப்படுகிறது.
மத்திய வேளாண் துறையின் கூடுதல் செயலாளர்கள் திரு பைஸ் அகமது கித்வாய், திருமதி மனீந்தர் கவுர் திவிவேதி மற்றும் பிற அதிகாரிகள் இந்த நிகழ்ச்சியில் கலந்து கொண்டு 'சிறுதானியங்களை அதிகம் பயன்படுத்த ஊக்குவித்தனர்.
அசாம் ரைபிள்ஸ், எல்லை பாதுகாப்பு படை , மத்திய தொழில் பாதுகாப்பு படை , மத்திய ரிசர்வ் போலீஸ் படை , இந்தோ-திபெத்திய எல்லை காவல்படை, தேசிய பாதுகாப்பு படை, சசஸ்த்ரா சீமா பால் மற்றும் பல்வேறு அரசுத் துறை கேண்டீன்களில் பணிபுரியும் 200 க்கும் மேற்பட்ட சமையல் கலை வல்லுநர்களுக்கான இந்த சிறுதானிய சமையல் பயிற்சி வகுப்பு ஹோட்டல் மேலாண்மை நிறுவனத்தில்  ஏற்பாடு செய்யப்பட்டுள்ளது. 2023-ம் ஆண்டு சர்வதேச சிறுதானிய ஆண்டாக  கொண்டாடப்படுவதையொட்டி தொடர் நிகழ்ச்சிகள் நடத்தப்படுவதன் ஒரு பகுதியாக இந்த பயிற்சிக்கு ஏற்பாடு செய்யப்பட்டுள்ளது.
----
ANU/SM/PLM/KRS
(Visitor Counter : 51